**Előterjesztés munkaanyaga**

**a Képviselő-testület 2023. december 12-i rendes nyílt ülésének**

**6. napirendi pontjához**

**Beszámoló a jegyzői adóhatósági tevékenységről**

***Tisztelt Képviselő-testület!***

A 2023. évi költségvetésen belül a következő adóbevételek realizálódtak 2023. november 24.-i könyvelési állapotig:

1. **Gépjárműadó:**

Az egyes adótörvények módosításáról szóló 2020. évi CXVIII. törvény 101. §-a alapján 2021. január 1-jétől az állami adóhatóság (NAV) veszi át a gépjárműadóval kapcsolatos feladatokat az önkormányzati adóhatóságoktól. Az adóelőírásokat tartalmazó határozatokat **2021. évtől** az állami adóhatóság postázza az érintetteknek, fizetési kötelezettségüket az állami adóhatóság számlájára kell teljesíteni. A 2020.12.31-ig lévő kintlévőségekre történt befizetéseket 100%-ban a Magyar Államkincstárnak utaljuk tovább.

1. **Helyi iparűzési adó:**

|  |  |
| --- | --- |
| A bankszámlakivonatok lekönyvelése 2023. november 24. napjáig történt meg, ez alapján e dátumig befolyt összeg: | **167.670.396.- Ft**  **(2023. évi mód. előirányzat: 115.000.000 Ft)**  **Teljesítés: 146%** |

A 639/2020. (XII. 22.) Korm. rendelet a koronavírus-világjárvány nemzetgazdaságot érintő hatásának enyhítése érdekében szükséges egyes intézkedések alapján, a kis- és középvállalkozások helyi iparűzési adó mértéke 2021. évben 1%, amelynek hatályát a Kormány 2022. évre meghosszabbította. A kedvezmény 2023. adóév és a 2024. adóév vonatkozásában megszűnt.

Az egyes adótörvények módosításáról szóló 2022. évi XLV. törvény 2023. évtől jelentősen módosította a helyi adózásról szóló 199. évi C. törvényt a kisvállalkozások vonatkozásában. A törvényi módosítások miatt az adóprogram is nagy átalakuláson ment keresztül, ami nehezítette az adóhatósági munkát.

2023. évbenadóhatóságunk 1359 db bevallást, bejelentkezést, változás bejelentést, meghatalmazást dolgozott fel. Az adószámla egyenleg kiküldése évente kétszer és a bevallás feldolgozása utáni adószámla kiküldése is elektronikusan történik.

1. **Idegenforgalmi adó (vendégéjszakák után):**

|  |  |
| --- | --- |
| A bankszámlakivonatok lekönyvelése 2023. november 24. napjáig történt meg, ez alapján e dátumig befolyt összeg: | **3.297.076.- Ft**  **(2023. évi előirányzat: 1.500.000.-Ft)**  **Teljesítés: 220%** |

Bevallási kötelezettség elmulasztása miatt 2 esetben kellett felhívást küldeni a szálláshely üzemeltetőjének az utólagos teljesítésre.

Adóhatósági munkakörbe tartozik a bírósági végrehajtók, NAV, társ önkormányzatok, és saját hivatal megkeresésére adó- és értékbizonyítványok elkészítése.

2023. november 30-ig 212 db ingatlan estében került adó- és értékbizonyítvány kiállításra, melynek megküldése társhatóság és végrehajtói iroda részére elektronikusan úton történik.

* 1. **Telekadó:**

Délegyháza Község Önkormányzata Képviselő-testülete 2022. év végén döntött az adómértékek emeléséről, mely a telekadó esetében 30%-os emelést jelentett. A módosított telekadó rendelet 2023. január 1. napjával lépett hatályba.

Az adómérték változásról minden egyes adózó részére új kivető határozatot készítettünk, így összesen 403 db határozat került kiküldésre, a magánszemélyek részére postai úton, a vállalkozók részére pedig elektronikus úton, cégkapun keresztül történt.

Az adómérték emeléssel kapcsolatos határozatokra fellebbezés nem érkezett, így mindegyik véglegessé vált. Az adózók tudomásul vették a változást, elégedetlenséget nem tapasztaltunk.

Az idei évben összesen 8 db méltányossági kérelem érkezett melyek mérséklésre illetve részletfizetésre irányultak. Ebből 5 db kérelemnek részben vagy egészben helyt adtunk, egyet sem utasítottunk el, 3 db elbírálása pedig még folyamatban van.

A mértékváltozás határozatokon kívül összesen 136 db bevallás került feldolgozásra és azok alapján határozat kiküldésre 2023-ban.

Azoknál az adózóknál, ahol többszöri fizetési felszólítás sem vezetett eredményre vagy notórius adótartozó, ott megindítottuk a végrehajtási eljárásokat (jelzálogjog bejegyzés, inkasszó, munkabér letiltás), melyek jelentős része eredményesen zárult.

Az idei évben a tulajdonosváltozások nyomán (építőipari cégek, magánszemélyek) 25 db felhívás került kiküldésre, mert az adózók nem tesznek eleget bevallási kötelezettségüknek. Számos esetben év közben derült fény idén is az elidegenítésekre, így a változások átvezetésére is. A legtöbb kivetés a bevallások hiányában adóhatósági adómegállapítások útján történt.

* a végrehajtási eljárásunk megindítását megelőzően, szeptember végén fizetési felhívásokat küldtünk ki, melyek nyomán a tartozások egy része befizetésre került. A fizetési határidők elteltét követően a jogi személyek esetében inkasszót, illetőleg a magánszemélyeknél letiltásokat eszközöltünk, több-kevesebb sikerrel. Sajnos több magánszemély adózó esetében – akiknek már nincs tulajdonukban az adótárgy - nem állt módunkban semminemű végrehajtási cselekményt eszközölni munkahely, illetőleg folyószámla hiánya miatt.
* 1 db jogi személy felszámolási eljárása során bejelentettük hitelezői igényünket
* Jogorvoslati eljárás került lefolytatásra idén az alábbiak szerint:
  + 1 fő adózó jogi személy ügyében a Kúria felülvizsgálata még folyamatban van.

\*A befolyt 211.474.980 Ft összegű adóból jelenleg 138.227.000 Ft befizetés jogvita alatt áll egy adózóval, melynek további sorsával kapcsolatban még nincs végleges döntés.

|  |  |
| --- | --- |
| A bankszámlakivonatok lekönyvelése 2023. november 20. napjáig történt meg, ez alapján e dátumig befolyt összeg: | **\*211.474.980.- Ft**  **(2023. évi előirányzat: 75.000.000.- Ft)**  **Teljesítés: 282 %** |

* 1. **Talajterhelési díj:**

Az idei évben is megküldésre kerültek az ingatlantulajdonosok címére a bevallási nyomtatványok, ill. a csekkek, melyeken a bevallás megtételével egyidejűleg kellett megfizetniük a talajterhelési díj összegét, mely összesen 149 fő ingatlantulajdonost érintett. Az ingatlantulajdonosok kb. 3/4-e tett bevallást és fizette be a fogyasztás utáni díjat. Számos fogyasztó/adózó esetében egyeztetést folytattunk a DPMV Zrt-vel. Részletfizetési kedvezményt négy fő esetében engedélyeztünk.

|  |  |
| --- | --- |
| A bankszámlakivonatok lekönyvelése 2023. november 24. napjáig történt meg, ez alapján e dátumig befolyt összeg: | **888.438.- Ft**  **(2023. évi előirányzat: 1.400.000.- Ft)**  **Teljesítés: 63%** |

* 1. **Települési adó**

Végrehajtási eljárást a tartozások tekintetében ezen adónemet érintően is indítottunk idén, melynek során a tartozások egy része befolyt önkormányzatunkhoz.

A Htv. 1/A. § (1) bekezdés 2023. szeptember 1. napján hatályba lépett módosítása kivette az adóztatható adótárgyak köréből a termőföldet.

Ezzel összefüggésben megjelent továbbá a 2023. évi települési földadó visszatérítéséről szóló 308/2023. (VII. 14.) Korm. rendelet, mely szerint a települési önkormányzat köteles a 2023. adóévre jutó, megfizetett, beszedett összegét az adóalany számára visszatéríteni, melyről gondoskodtunk, ennek összege 3 481 267 Ft volt. A visszafizetett összegek után a 9.721.601 Ft adóból 6.240.334.- Ft maradt nálunk, mellyel a tényleges teljesítés 104%.

|  |  |
| --- | --- |
| A bankszámlakivonatok lekönyvelése 2023. november 20. napjáig történt meg, ez alapján e dátumig befolyt összeg: | **\*9.721.601 .- Ft**  **(2023.évi előirányzat: 6.000.000.- Ft)**  **Teljesítés: 162%** |

* + 1. **Építményadó:**

Délegyháza Község Önkormányzata Képviselő-testülete 2022. év végén döntött az adómértékek emeléséről, mely az építményadó esetében 20%-os emelést jelentett. A módosított építményadó rendelet 2023. január 1. napjával lépett hatályba.

Az adómérték változásról minden egyes adózó részére új kivető határozatot készítettünk, így összesen 650 db határozat került kiküldésre építményadó vonatkozásában, a magánszemélyek részére postai úton, a vállalkozók részére pedig elektronikus úton, cégkapun keresztül történt.

Az adómérték emeléssel kapcsolatos határozatokra fellebbezés nem érkezett, így mindegyik véglegessé vált. Az adózók tudomásul vették a változást, elégedetlenséget nem tapasztaltunk.

Az idei évben összesen 9 db méltányossági kérelem érkezett melyek mérséklésre illetve részletfizetésre irányultak. Ezek mindegyikének részben vagy egészben helyt adtunk, egyet sem utasítottunk el. A kérelmek mind korábbi tartozások rendezésére irányultak, egyik sem az idei megemelt adóösszegre vonatkozott.

Az idei évben is megtörtént a lakóházak és az üdülők esetében az év közbeni változások feldolgozása, átvezetése és az új kivetések rögzítése.

A mértékváltozás határozatokon kívül összesen 108 db bevallás került feldolgozásra és azok alapján határozat kiküldésre 2023-ban.

Azoknál az adózóknál, ahol többszöri fizetési felszólítás sem vezetett eredményre vagy notórius adótartozó, ott megindítottuk a végrehajtási eljárásokat (jelzálogjog bejegyzés, inkasszó, munkabér letiltás), melyek jelentős része eredményesen zárult.

|  |  |
| --- | --- |
| A bankszámlakivonatok lekönyvelése 2023. november 21. napjáig történt meg, ez alapján e dátumig befolyt összeg: | **36.820.716.- Ft**  **(2023. évi előirányzat: 35.000.000 Ft)**  **Teljesítés: 105%** |

**8. Ivóvíz-szennyvíz érdekeltségi hozzájárulások**

Az idei évben kissé mérséklődött az építkezések száma, továbbá a bekötési moratórium is hozzájárult, hogy az érdekeltségi hozzájárulások összegének beszedése nem volt olyan hatékony, mint az ezt megelőző években, ennek ellenére az előirányzatot sikerült túltejesíteni.

|  |  |
| --- | --- |
| A bankszámlakivonatok lekönyvelése 2023. november 23. napjáig történt meg, ez alapján e dátumig befolyt összeg: | **4.160.000.- Ft**  **(2023. évi előirányzat: 2.500.000 Ft)**  **Teljesítés: 166%** |

**9. Késedelmi pótlék, bírság**

Az idei évben a bírságok döntő részét az adó csoport szedte be (elmaradt bevallások, hiánypótlások szankciójaként), a többit pedig a településüzemeltetési, valamint a népességnyilvántartási-igazgatási előadó szabta ki és hajtotta be.

|  |  |
| --- | --- |
| A bankszámlakivonatok lekönyvelése 2023. november 23. napjáig történt meg, ez alapján e dátumig befolyt összeg: | **8.357.232.- Ft (2023. évi előirányzat: 3.000.000 Ft) Teljesítés: 279%** |

|  |  |  |  |  |
| --- | --- | --- | --- | --- |
| **Adónem** | | **2023. évi előirányzat** | **Teljesítés (Ft) 2023.11.23.-i állapot szerint** | **Teljesítés (%)** |
| **1.** | **Építményadó** | 35 000 000 | 36 820 716 | 105% |
| **2.** | **Telekadó\*** | 75 000 000 | 211 474 980 | 282% |
| **3.** | **Talajterhelési díj** | 1 400 000 | 888 438 | 63% |
| **4.** | **Települési adó\*\*** | 6 000 000 | 9 721 601 | 162% |
| **5.** | **Helyi iparűzési adó** | 115 000 000 | 167 670 396 | 146% |
| **6.** | **Idegenforgalmi adó** | 1 500 000 | 3 297 076 | 220% |
| **7.** | **Egyéb közhatalmi bevételek (ivóvíz, csatorna érd. hj.)** | 2 500 000 | 4 160 000 | 166% |
| **8.** | **Pótlék, bírság** | 3 000 000 | 8 357 232 | 279% |
| **Összesen:** | | **240 400 000** | **442 390 439** | **184%** |

Összeállította:

Zsolnainé Csernyi Erzsébet Varju Miklósné Mitró Bettina

adóigazgatási ea. adóigazgatási ea. pénzügyi ea.

Előterjesztéssé nyilvánítva: 2023. december 12.